<classify> NAIBU Waziri, Ofisi ya Rais Menejimenti ya Utumishi wa Umma, Mary Mwanjelwa amewataka wataalamu wa Teknolojia ya Habari na Mawasiliano TEHAMA kuweka ulinzi mitandaoni ili kulinda jitihada zilizofanywa na Serikali Mtandao tangu awali.Dk Mwanjelwa aliyasema hayo wakati akifunga mkutano wa kikao kazi cha Serikali Mtandao.Alisema tatizo la usalama mitandaoni linazidi kukua kadri siku zinavyozidi kwenda kwani maendeleo ya teknolojia yanavyozidi kukua usalama nao inabidi uongezeke. Alisema lengo ni kuona mitandaoni kuwa salama hususani kazi za serikali mtandao.Nawaomba muweke usalama zaidi katika kazi zenu, alisema Mwanjelwa.Alisema wana kila sababu ya kuchangamka kutengeneza mifumo imara ambayo inaweza kufanya kazi kifasaha.Jukumu kubwa la wakala ya Serikali Mtandao ni kuratibu matumizi ya TEHAMA katika Utumishi wa Umma,hivyo ni lazima Taasisi zote za Umma zishirikiane na wakala kila zinapobuni na kutekeleza miradi ya TEHAMA, alisema.Alisema jambo hilo litasaidia kuondoa udurufu wa miradi ya TEHAMA miongoni mwa Taasisi za Serikali.Mtendaji Mkuu wa Wakala wa Serikali Mtandao, Dk Jabiri Bakari amesema watazingatia kilichosemwa na kukifanyia kazi ipasavyo.Alisema hawana sababu ya kuzembea kwa sababu serikali ya sasa ni ya watenda kazi hivyo ni muhimu kuongeza juhudi kuhakikisha kazi zote zinafanya kwa ufanisi.  <topic>: kitaifa 